Market Timing P.M. – บล.กสิกรไทย
Support : 1730, 1725 Resistance : 1740-1745, 1755 SET เ …
19 ก.ค. 2562

Support : 1730, 1725
Resistance : 1740-1745, 1755
SET เคลื่อนไหวอยู่ระหว่าง 1732-1738 ขณะที่ ปิดตลาดในช่วงเช้าอยู่ที่ระดับ 1736.66 จุด เพิ่มขึ้น 13.22 จุด หรือ +0.77% ด้วยมูลค่าการซื้อขายรวม 3.17 หมื่นล้านบาท
เช้านี้ SET เปิดกระโดดขึ้นข้ามผ่านแนวต้านบริเวณ 1730 หลังจากที่ถดถอยตัวไม่หลุดระดับแนวรองรับบริเวณ 1715 เกิดเป็น Break away gap ในขณะที่ด้านสัญญาณของ RSI ระดับชั่วโมง ไต่ระดับขึ้นจากโซนต่ำ และมีแนวโน้มที่จะเข้าสู่โซนสูง สร้างโอกาสที่ SET จะยกตัวขึ้นต่อ โดยประเมินแนวต้านของ SET อยู่ที่บริเวณ 1740-1745 และมีแนวต้านถัดไปที่บริเวณ 1755 ซึ่งบ่ายนี้ให้น้ำหนักน่าจะติดระดับแนวต้านแรกก่อน ขณะที่ด้านแนวรองรับอยู่ที่บริเวณ 1730 และ 1725 ตามลำดับ
TKN ระดับวัน หลังจากที่ราคาทำจุดสูงระยะสั้นแถว 9.75 ก็ได้อ่อนแรงลงมาสร้างฐานเหนือแนวรองรับเชิงการวัดบริเวณ 50% แถว 8.75 โดยล่าสุด ราคาเริ่มยกตัวขึ้นข้ามผ่านแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD เริ่มยกตัวขึ้นเหนือ Signal line ในแดนลบเข้าสู่แดนบวก สร้างโอกาสที่ราคาจะยกตัวขึ้นต่อ แนะซื้อเก็งกำไร โดยมีเป้าหมายการทำกำไรที่ 9.6 และ 10 ขณะที่ใช้การถอยตัวหลุด 8.8 เป็น stop loss